**Давлат тиббий суғуртаси жамғармасининг 2025 йил 11 мартдаги
18-и-сон буйруғига асосан Ихтисослаштирилган тиббиёт
ташкилотлари билан ишлаш бўлими томонидан бажарилган**

**ишлар бўйича**

**ҲАФТАЛИК ҲИСОБОТ**

**(2025 йил 11-14 март учун)**

2025 йил 11-14 март кунлари Ихтисослаштирилган тиббиёт ташкилотлари билан ишлаш бўлими томонидан қуйидаги устувор вазифалар бажарилди.

1. 2023-2024 йиллар Жамғармадан ўтказиб берилган маблағлар ҳисобидан даволанган ногиронлиги бўлган шахсларнинг Соғлиғи ҳолатига кўра тиббий-ижтимоий эксперт комиссиялари томонидан қайта кўрик натижалари тўғрисида шакллантирилган Ўзбекистон Республикаси Президенти ҳузуридаги Ижтимоий ҳимоя миллий агентлигининг 22.02.2025 йилдаги 05/18/822-сон хати орқали Жамғармага тақдим этилган маълумотлар иқтисодий самардорлик юзасидан таҳлил қилиниб, имтиёзли тоифага кирувчи беморларни Жамғарма маблағлари ҳисобидан даволангандан сўнг
тиббий-ижтимоий эксперт комиссияларига йўналтиришда ва реабилитация қилишда амалий ёрдам сўраб Соғлиқни сақлаш вазирлигига Жамғарманинг 13.03.2025 йилдаги 03/03-42-сон хати юборилди.
2. Республика ихтисослаштирилган она ва бола саломатлиги илмий-амалий тиббиёт марказида янги туғилган чақалоқларга туғилган заҳоти йўлланма шакллантириш бўйича таклифларни ўзи ичига олган, Соғлиқни сақлаш вазирлигига ёзилган хат лойиҳаси тайёрланиб, “ЕDO.IJRO.UZ” тизими орқали имзолаш учун раҳбариятга киритилди.
3. “Medrefer” ахборот тизими бўйича қўллаб-қувватлаш гуруҳига фойдаланувчилар томонидан келиб тушган муаммоли ҳолатлар ўрганиб чиқилди ва улар ижобий ҳал қилинди.
4. Ўзбекистон Республикаси Президентининг 28.07.2021 йилдаги
ПҚ–5199-сон қарори **2-иловаси II-бўлими**да кўрсатилган ва **2025 йил 1 апрелдан** бошлаб Давлат бюджети маблағлари ҳисобига имтиёзли тоифага кирувчи шахсларни электрон ахборот тизими орқали ҳисобга олиш ва навбат асосида даволанишга йўллаш тизимига ўтказиладиган қуйидаги тиббиёт муассасаларининг 2025 йил февраль ойи учун тақдим этилган ҳисоботлари асосида раҳбариятга билдиргилар киритилди ва тегишли тўловларни амалга ошириш ижрога йўналтирилди:

Тошкент педиатрия тиббиёт институти клиникаси;

Республика перинатал маркази;

Республика ихтисослаштирилган оториноларингология ва бош-бўйин касалликлари илмий-амалий тиббиёт маркази;

Самарқанд давлат тиббиёт университети ҳузуридаги Реабилитология
ва спорт тиббиёти илмий-тадқиқот институти клиникаси.

1. Норматив-ҳуқуқий ҳужжатлар лойиҳасини ишлаб чиқиш
ва келишишнинг ягона электрон тизими (“loyiha.adliya.uz”) орқали тақдим этилган “Давлат бюджети маблағлари ҳисобидан имтиёзли тоифага кирувчи шахслар даволанадиган касалликлар рўйхатини тасдиқлаш тўғрисида”ги Ўзбекистон Республикаси Соғлиқни сақлаш вазирининг буйруғи лойиҳаси (ID-5535) кўриб чиқилди ва эътирозларни кўрсатган ҳолда раҳбарият томонидан тасдиқланди.
2. Туркиянинг мажбурий тиббий суғурта тизимида амалда бўлган хизматлари ва нодавлат тиббиёт ташкилотларининг тиббий хизматлар нархлари кўриб чиқилмоқда.
3. Ўзбекистон Республикаси Президентининг 28.07.2021 йилдаги
ПҚ–5199-сон қарори талабларидан келиб чиққан ҳолда “Имтиёзли тоифага кирувчи шахсларни Давлат бюджети маблағлари ҳисобидан даволаниш харажатларини қоплаш тартибини тасдиқлаш тўғрисида”ги Вазирлар Маҳкамаси қарори лойиҳаси ишлаб чиқилди ва кўриб чиқиш учун раҳбариятга тақдим этилди.
4. Давлат тиббий суғуртаси жамғармасининг 2025 йил 7 мартдаги 24-хс сон буйруғига асосан Ихтисослаштирилган тиббиёт ташкилотлари билан ишлаш бўлимининг ходимлари иштирокида Тошкент тиббиёт академиясининг кўп тармоқли клиникасида аудит тадбири ўтказиилмоқда.
5. Бўлим фаолияти билан боғлиқ бўлган бошқа ташкилий-амалий ишлар бажарилди.